Diari Oficial de la Generalitat Valenciana


Sumari del DOGV 7546, del 12-06-2015 (2015/5305)

Informació pública de la resolució de l'adjudicació del PAI del sector ZR-7 Mirador de l'Abeller.
-------------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/5305


Data del document
:   03-06-2015

Organisme emissor
:   Ajuntament de Borriol

Tipus de document
:   Anunci

Anàlisi jurídica

 Descriptors 

:   * Borriol
    * adjudicació de contracte administratiu
    * pla d'urbanisme
    * administració local

Informació pública de la resolució de l'adjudicació del PAI del sector ZR-7 Mirador de l'Abeller. [2015/5305]  
Pel present edicte es fa saber que pel Ple de l'Ajuntament, en sessió celebrada el 31 de març de 2015, s'ha adoptat l'acord següent:  
  
«- 23/15. Dictamen comissió sobre resolució adjudicació PAI o sector ZR-7 Mirador de l'Abeller. Coneix tot seguit la corporació del dictamen següent:  
?Planejament resolució adjudicació expedient 2014/0527 sector ZR-7 Mirador de l'Abeller. Dictamen  
Vist l'expedient de resolució de l'adjudicació del programa d'actuació del sector ZR-7 Mirador de l'Abeller, i com a continuació de l'informe emés pel tècnic d'administració general en data 1 d'octubre de 2014 i basant-se en els següents  
  
Antecedents de fet  
  
Primer. El Ple de l'Ajuntament, en sessió celebrada el 29 d'octubre de 2002, va acordar aprovar provisionalment el pla parcial i del document d'homologació en l'àmbit del denominat sector Z.R.7, junt amb l'estudi d'impacte ambiental, remetent a l'Administració autonòmica còpia de l'expedient administratiu, dels projectes i de l'estudi d'impacte ambiental, per a la seua aprovació definitiva. Es designa provisionalment com a agent urbanitzador la mercantil Mirador de l'Abeller, SL.  
  
Segon. Per l'Administració autonòmica es va aprovar definitivament el document d'homologació i el pla parcial del sòl apte per a urbanitzar residencial Z.R.7, per la Comissió Territorial d'Urbanisme, en sessió celebrada el 29 de setembre de 2004.  
Tercer. El 5 de juny de 2006 es presenten projecte d'urbanització del sector, així com projecte de reparcel·lació, requerint-se:  
En relació al projecte d'urbanització: informes de les companyies subministradores i solució alternativa a l'evacuació i depuració d'aigües residuals.  
En relació al projecte de reparcel·lació voluntària formulat, diversos aclariments en relació a valoracions d'indemnitzacions, concordança de les dades registrals amb els assignats en el projecte, valoració de l'excedent d'aprofitament municipal, inclusió de la part proporcional de sòl de sistema general d'espais lliures i vinculats al sector, la imputació de costos a les distintes àrees reparcel·lables, i la justificació de l'edificabilitat consumida en la unitat reparcel·lable 1, així com que s'ha de procedir a la firma del conveni urbanístic.  
  
Estos requeriments són notificats el 30 d'agost de 2006 i el 2 d'abril de 2007.  
Quart. El 26 de desembre de 2008 (registre d'entrada núm. 8361) es presenta escrit pel representant de la mercantil Mirador de l'Abeller, SL, en el qual acompanya còpia de certificats o convenis amb Facsa i Iberdrola, així com còpia d'acta notarial de presència, que són clarament insuficients per a donar per complides les esmenes requerides.  
  
Quint. Que en la proposició juridicoeconòmica formulada per l'agent urbanitzador, s'indicava al punt 6:  
?6. Garanties.  
De conformitat amb el que disposa l'article 29.8 de la LRAU, per a assegurar el compliment de les previsions del programa, la mercantil Mirador de l'Abeller, quant adjudicatària d'este, constituirà, en el termini de 10 dies des de la notificació de l'adjudicació del PAI, una fiança per import corresponent al 7,00 % del pressupost d'execució material de l'obra urbanitzadora que ascendix a la quantitat de 162.151,75 euros (cent seixanta-dos mil cent cinquanta-un euro amb setanta-cinc cèntims).-  
Sext. En data 25 de febrer de 2014 s'emet un informe per la Intervenció Municipal del qual es deriva que l'urbanitzador no ha constituït cap garantia, i en data 1 d'octubre de 2014 informe proposta pel tècnic d'administració general del qual es deriva que tampoc s'ha subscrit el conveni urbanístic.  
Sèptim. Mitjançant acord plenari de data 28 d'octubre de 2014 s'incoa expedient per a la resolució del programa.  
Octau. Notificat l'acord a l'urbanitzador i a tots els interessats, s'han presentat les al·legacions següents:  
- Hereus de Carmen Balaguer Alcón (09.12.2014). Posen de manifest la transmissió d'una finca a Faustino Gallen Flor i Juan José Gallen Flor, titulars d'altres parcel·les i als que també se'ls ha notificat.  
  
- Bartolomé Rubio Portolés (09.12.2014). Sol·licita la resolució del programa per incompliment i a més que es desclassifique el sòl passant a ser no urbanitzable.  
- Canteras Bernad, SL (09.12.2014). Sol·licita la resolució del programa per incompliment i a més que es desclassifique el sòl passant a ser no urbanitzable.  
  
Fonaments jurídics  
  
Primer. Sobre la normativa aplicable.  
El programa d'actuació integrada es va tramitar i va aprovar conforme al que disposa la Llei 6/1994, de 15 de novembre, de la Generalitat Valenciana, reguladora de l'activitat urbanística.  
En vigor la Llei 16/2005, Urbanística Valenciana, cal discernir la normativa aplicable en els supòsits de resolució del programa. Seria aplicable la disposició transitòria tercera del Decret 67/2006, de 12 de maig, del Consell, pel que s'aprova el Reglament d'ordenació i gestió territorial i urbanística, que indica que els programes aprovats definitivament amb anterioritat a l'entrada en vigor de la Llei Urbanística Valenciana, es regiran en el seu compliment i execució conforme al que disposa la Llei reguladora de l'activitat urbanística.  
En l'actualitat, vigent la Llei 5/2014, de 25 de juliol, de la Generalitat, d'ordenació del territori, urbanisme i paisatge, en la seua disposició transitòria quarta, assenyala que els programes d'actuació adjudicats amb anterioritat a l'entrada en vigor de la llei es regiran, quant als seus efectes, compliment i extinció, per la normativa que li resultava d'aplicació amb anterioritat, sense que haja de sol·licitar-se dictamen del Consell Superior de Territori i Urbanisme o òrgan que exercia les seues funcions.  
Segon. Regulació en la Llei Reguladora de l'Activitat Urbanística.  
  
En la Llei Reguladora de l'Activitat Urbanística, l'article 29.13, disposa:  
?13. Altres incidències.  
Les relacions derivades de l'adjudicació del programa es regiran per les normes rectores de la contractació administrativa en el que estes no contradiguen allò que s'ha disposat per esta llei ni siguen incompatibles amb els principis d'esta en els termes que reglamentàriament siguen desenrotllats.  
La resolució de l'adjudicació s'acordarà per l'administració actuant, previ dictamen del Consell Superior d'Urbanisme, que podrà ser instat també per l'urbanitzador??.  
I l'article 47.6 estipula que ?l'adjudicatari ha de subscriure els compromisos, assumir les obligacions i prestar les garanties corresponents??.  
Tercer. Sobre la normativa de contractació aplicable.  
Quant a la normativa de contractació aplicable, de conformitat amb la disposició transitòria primera del Reial Decret Legislatiu 3/2011, de 14 de novembre, pel que s'aprova el text refós de la Llei de Contractes del Sector Públic i remissions de la normativa de contractes anterior, caldria ajustar-se al que disposa el Reial Decret Legislatiu 2/2000, de 16 de juny, pel que s'aprova el text refós de la Llei de Contractes de les Administracions Públiques, així com el Reglament de contractació i el Reial Decret 1098/2001, de 12 d'octubre, pel qual s'aprova el Reglament general de la Llei de Contractes de les Administracions Públiques.  
  
El text refós de la Llei de Contractes de les Administracions Públiques disposa en l'article 41.1:  
?Article 41. Constitució de garanties.  
1. L'adjudicatari haurà d'acreditar en el termini de 15 dies, comptats des que se li notifique l'adjudicació del contracte, la constitució de la garantia definitiva. Si no es csomplix este requisit per causes imputables a l'adjudicatari, l'Administració declararà resolt el contracte?:  
Quart. Si el contractista formulara oposició, de conformitat amb l'article 109 del Reial Decret 1098/2001, de 12 d'octubre, pel qual s'aprova el Reglament general de la Llei de Contractes de les Administracions Públiques, caldrà sol·licitar dictamen al Consell Jurídic Consultiu de la Comunitat Valenciana.  
Per l'urbanitzador no s'ha formulat oposició, per tant no cal dictamen del Consell Jurídic Consultiu de la Comunitat Valenciana.  
  
D'altra banda, la disposició transitòria quarta de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat valenciana (LOTUP) elimina l'exigència de dictamen previ del Consell Superior de Territori i Urbanisme.  
Quint. Per al procediment de resolució del programa d'actuació integrada, cal atorgar audiència a l'urbanitzador per un termini mínim de 10 dies, així com, en este cas, als propietaris o interessats del sector.  
  
Concedida audiència a l'urbanitzador i als propietaris o interessats en el sector s'han presentat les al·legacions següents:  
- Hereus de Carmen Balaguer Alcón (09.12.2014). Posen de manifest la transmissió d'una finca a Faustino Gallen Flor i Juan José Gallen Flor, titulars d'altres parcel·les i als que també se'ls ha notificat.  
  
- Bartolomé Rubio Portolés (09.12.2014). Sol·licita la resolució del programa per incompliment i a més que es desclassifique el sòl passant a ser no urbanitzable.  
- Canteras Bernad, SL (09.12.2014). Sol·licita la resolució del programa per incompliment i a més que es desclassifique el sòl passant a ser no urbanitzable.  
Respecte a la primera al·legació, i havent-se notificat l'expedient a Faustino Gallen Flor i Juan José Gallen Flor, no cal fer cap valoració al ser simplement la comunicació d'un fet objectiu.  
  
Respecte de l'al·legació segona i tercera, a part de la sol·licitud de resolució del programa pels interessats se sol·licita que es desclassifique el sòl i que passe a no urbanitzable. Respecte d'això cal indicar que la resolució de l'adjudicació comporta la cancel·lació de la programació. La desclassificació del sòl, si es creu oportú es realitzarà en la revisió del pla general que es troba en tramitació. L'article 8 de la LRAU determinava que ?La classificació urbanística del sòl la constituïx i conferix el pla i només este podrà establir-la, mantindre o modificar-la.-  
  
Sext. Pel que es referix a les conseqüències de la resolució de l'adjudicació, són les previstes en l'article 29.13 de la LRAU, contingudes posteriorment en l'article 143.3 de la LUV i actualment en l'article 165 de la LOTUP, articles, estos dos últims, que suposen un continuisme respecte de l'anterior legislació. L'article 29.13 de la LRAU literalment establix:  
??La resolució de l'adjudicació s'acordarà per l'administració actuant, previ dictamen del Consell Superior d'Urbanisme, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació a les previsions de l'article 10. El corresponent acord deurà, a més i quan siga procedent:  
  
A) Declarar, de conformitat amb el referit dictamen, l'edificabilitat d'aquells solars el propietari dels quals haja contribuït suficientment les càrregues d'urbanització.  
B) Iniciar el procediment per a la reclassificació d'aquells terrenys en què, a causa del que s'han avançat les obres d'urbanització, siga possible concloure-les en el règim propi de les actuacions aïllades.  
C) Incoar, si es creu oportú, les actuacions necessàries per a acordar una nova programació del terreny en què el nou urbanitzador assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca o, en qualsevol altre cas, i excepte perjuí per a l'interés públic o tercer sense culpa, disposar:  
1. La devolució de la contribució a les càrregues d'urbanització, efectivament satisfetes i no aplicades al seu destí, als propietaris de terrenys en què no s'escometrà una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, o 2. La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, quan esta siga procedent.  
  
D) Començar, si és el cas, la tramitació dels procediments declaratius de l'incompliment de deures urbanístics que siguen pertinents.-  
  
En el present cas on no s'ha prestat fiança ni s'ha firmat conveni, ni s'han aprovat els projectes d'urbanització i reparcel·lació i l'únic urbanitzador que va concórrer a la programació va ser la mercantil Mirador de l'Abeller, SL, la corporació municipal haurà de pronunciar-se únicament sobre la resolució de l'adjudicació i determinar la cancel·lació de la programació i els apartats C i D de l'article 29.13. Per tant, la resolució, en el present cas, es limitarà únicament a resoldre l'adjudicació i determinar la cancel·lació de la programació, incoar, si es creu oportú, les actuacions necessàries per a acordar una nova programació del terreny i començar, si és el cas, la tramitació dels procediments declaratius i de l'incompliment dels deures urbanístics que siguen pertinents. D'acord amb informe tècnic haurà de determinar-se si hi ha danys i perjuís.  
Sèptim. La LOTUP no contempla procediment aplicable a la resolució de l'adjudicació, per tant cal acudir a la legislació contractual que és aplicable supletòriament. L'actual TRLCSP tampoc regula el dit procediment, per tant cal acudir al Reial Decret 1098/2001, de 12 d'octubre, pel qual s'aprova el Reglament general de la Llei de Contractes de les Administracions Públiques.  
S'ha donat compliment al procediment previst en l'article 109 del RLCAP per a la resolució del programa amb les especialitats contingudes en la LOTUP, havent-se concedit audiència a l'empresa urbanitzadora i als propietaris de l'àmbit.  
Així mateix s'han complit els terminis màxims de tramitació del procediment, segons resulta de la disposició addicional sèptima del TRLCAP en relació amb l'article 42.3 de la Llei 30/1992, de 26 de novembre, i article 163.7 de la LOTUP.  
Octau. L'article 113 apartats 4 i 5 del TRLCAP establix que ?4. Quan el contracte es resolga per incompliment culpable del contractista li serà confiscada la garantia i deurà, a més, indemnitzar a l'Administració els danys i perjuís ocasionats en el que excedisquen de l'import de la garantia confiscada  
5. En tot cas, l'acord de resolució contindrà pronunciament exprés sobre la procedència o no de la pèrdua, devolució o cancel·lació de la garantia constituïda?.  
En el cas que es determine pels servicis tècnics que puguen derivar-se de la resolució de danys i perjuís, en el mateix acord de resolució haurà d'acordar-se simultàniament la instrucció del corresponent expedient administratiu contradictori per a la determinació dels danys i perjuís. Així es determina en nombrosos dictàmens del Consell Jurídic Consultiu de la Comunitat Valenciana entre altres el 126/2014 que literalment establix ?este Consell Jurídic ha mantingut el criteri que l'òrgan de contractació, en el cas en què s'aplique la legislació que prevé la confiscació de la fiança de forma automàtica, així ho faça, si bé acorde simultàniament la instrucció del corresponent expedient administratiu contradictori per a la determinació dels danys i perjuís, a fi de concretar el quàntum indemnitzatori, si és el cas, amb la corresponent liquidació de comptes entre les parts?.  
  
Nové. La competència per a la resolució de l'expedient correspondria al Ple de l'Ajuntament com a òrgan de contractació de conformitat amb l'article 47.1 de la Llei reguladora de l'activitat urbanística i 112 del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques.  
  
Per tot l'anterior, s'informa que és procedent:  
  
Primer. Estimar i desestimar les al·legacions presentades d'acord amb el fonament de dret quint.  
  
Segon. Resoldre l'adjudicació del programa d'actuació integrada del sector ZR-7 per incompliment de l'obligació de l'urbanitzador de prestar garantia definitiva del programa d'actuació integrada i subscripció del conveni urbanístic. La resolució de l'adjudicació comporta la cancel·lació de la programació.  
  
Tercer. Iniciar la tramitació dels procediments declaratius de l'incompliment dels deures urbanístics que siguen pertinents. En este expedient administratiu contradictori es determinaran els possibles danys i perjuís que s'hagueren pogut generar.  
  
Quart. Publicar l'acord en el Butlletí Oficial de la Província de Castelló i en el Diari Oficial de la Comunitat Valenciana.  
  
Quint. Una vegada ferma en via administrativa, remetre certificat de l'acord a la Conselleria d'Infraestructures, Territori i Medi Ambient i inscriure la resolució del programa en el Registre de Programes dependent de l'ajuntament.  
  
Sext. Notificar l'acord als interessats en l'expedient, i significar-los que contra el present acord, que posa fi a la via administrativa, podrà interposar recurs potestatiu de reposició davant del mateix òrgan que el va dictar en el termini d'un mes o, directament, recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de dos mesos (ambdós terminis comptats des de l'endemà de la notificació), de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. I tot això sense perjuí que puga exercitar qualsevol altre recurs que crega oportú en defensa del seu dret.  
  
  
Si transcorreguera un mes des de la data d'interposició del recurs de reposició sense que es notificara la la seua resolució, s'entendrà desestimat i podrà interposar-se recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de sis mesos comptats des de l'endemà d'aquell en què es produïsca l'acte presumpte.  
Borriol, 26 de març de 2015?.  
  
Vist este i, després del corresponent debat i deliberació, s'acorda, per unanimitat, la seua aprovació».  
  
El que es fa públic als efectes oportuns.  
  
Borriol, 3 de juny de 2015.- L'alcalde: Iban Pauner Alafont.